КНП, следва да се отбележи, че дори ако не се извърши корекцията съгласно член 2, параграф 9, експортната цена на това КНП ще остане доста по-ниска от средната експортна цена на другите КНП, изнасяни от Nanshan, независимо от използваните канали за продажба, както и по-ниска от средната експортна цена на изнасяните КНП единствено през Nanshan Europe. Въз основа на това твърдението беше отхвърлено.
 (601)
 След окончателното разгласяване Nanshan изказа твърдението, че Комисията е трябвало да извърши корекция на равнището на търговия, тъй като [95—100] % от неговите експортни продажби за ЕС са били предназначени за дистрибутори, на които начислява по-ниски цени в сравнение с начисляваните на крайните ползватели. За да обоснове своето твърдение, Nanshan сравни единичната CIF цена на един и същи КНП, продаван на дистрибутори и крайни ползватели. Nanshan заяви, че промишлеността на Съюза е продавала продукта, предмет на разследването, предимно на крайни ползватели.
 (602)
 В тази връзка Комисията отбеляза, че продадените количества от Nanshan на дистрибутори и крайни ползватели по отношение на този конкретен КНП не са сравними, тъй като продажбите на крайните ползватели са незначителни и затова не е можело да се позове на тях за извършването на значимо сравнение. Освен това, Nanshan не е предоставило доказателства за наличието на трайни и ясни разлики във функциите и цените на продавача за различните равнища на търговия, както се предвижда в член 2, параграф 10, буква г). Например Nanshan не е предоставило доказателства, че е направило допълнителни разходи по своите продажби за крайни ползватели, като разходи за маркетинг или обслужване на клиенти, които биха обосновали по-висока продажна цена за крайните ползватели. Въз основа на това твърдението беше отхвърлено.
 (603)
 Airoldi заяви, че с оглед на повишението на цените на LME и на транспорта, налагането на мита на адвалорна основа ще доведе до по-високи китайски цени за AFRP в сравнение с настоящите европейски цени и ще създаде дисбаланс в контекста на твърдяната липса на производствен капацитет.
 (604)
 Комисията прецени, че адвалорното мито е най-подходящата форма на мито с цел отстраняване на понесената вреда от промишлеността на Съюза по време на разследвания период и се позова отново на своя извод за баланса на интересите, изложен в съображение 554.
 (605)
 По отношение на остатъчния марж, както е пояснено в съображение 380 по-горе, констатациите в съображения 289 и 473 от временния регламент относно ниската степен на съдействие, бяха потвърдени. Поради това Комисията определи остатъчния марж на равнището на най-високия марж на занижаване на цените, установен за вид на продукта, продаден в представителни количества в ЕС-27 от производителя износител при най-високия установен марж на занижаване на цените. Въз основа на това и вземайки предвид коментарите относно изчисленията на занижаването на цените, когато това е обосновано, остатъчният марж на занижаване на цените беше определен на 24,6 %.
 Дружество
 Окончателен дъмпингов марж
 Окончателен марж на занижаване на цените
 Jiangsu Alcha Aluminum Group Co., Ltd.
 72,1 %
 14,3 %
 Nanshan Group
 —
 Shandong Nanshan Aluminium Co., Ltd.,
 —
 Yantai Nanshan Aluminum New Material Co., Ltd.,
 —
 Longkou Nanshan Aluminum Rolling New Material Co., Ltd.,
 —
 Yantai Donghai